6.

įterpiamos 26.300, 26.301, 26.302, 26.303, 26.304, 26.305, 26.306, 26.307, 26.308, 26.309, 26.330, 26.331, 26.332, 26.333, 26.334 ir 26.370 dalys: „26.300. Nepertraukiamo senstančių lėktuvų konstrukcijų vientisumo užtikrinimo programa. Bendrieji reikalavimai a) Didelio lėktuvo su turbininiais varikliais, kuris sertifikuotas 1958 m. sausio 1 d. arba vėliau ir kurio tipo pažymėjimo (TC) išdavimo prašymas buvo pateiktas iki 2019 m. sausio 1 d., TC arba riboto galiojimo TC turėtojas nustato nepertraukiamo senstančių lėktuvų konstrukcijų vientisumo užtikrinimo programą, atitinkančią 26.301–26.309 punktų reikalavimus. b) A papunktis netaikomas lėktuvo modeliui, kurio tipo pažymėjimas išduotas iki 2021 m. vasario 26 d. ir kuris atitinka bet kurią iš šių sąlygų: i) jis yra nurodytas šio priedo 1 priedėlio A.1 lentelėje; ii) jis nebenaudojamas po 2021 m. vasario 26 d.; iii) jis nėra sertifikuotas vykdyti civilinės aviacijos skrydžius su kroviniu arba keleiviais; iv) jo riboto galiojimo TC yra išduotas iki 2021 m. vasario 26 d. pagal atsparumo pažeidimams reikalavimus su sąlyga, kad jis nenaudojamas viršijant 75 % jo projektinio eksploatavimo tikslo ir daugiausia naudojamas patvirtinimo turėtojų kaip pagalbinė gamybos veiklos priemonė; v) jis yra sertifikuotas riboto galiojimo TC ir suprojektuotas visų pirma gaisrams gesinti. B papunkčio ii–v dalyse numatytos išimtys taikomos tik po to, kai tipo pažymėjimo (TC) arba riboto galiojimo TC turėtojas iki 2021 m. gegužės 27 d. pateikia agentūrai tvirtinti sąrašą, kuriame nurodo lėktuvų tipą ir modelius, variantus arba serijos numerius kartu su pagrindžiamąja informacija, kodėl lėktuvas buvo įtrauktas į sąrašą. c) Lėktuvo modeliui, kurio pirmasis tipo pažymėjimas išduotas 2021 m. vasario 26 d. ir kurio esamas pakeitimas arba remontas nėra ir nebus atliktas jokiame lėktuve, naudojamame 2022 m. vasario 26 d., 26.307 dalies a punkto ii ir iii papunkčiai ir 26.308 dalies a punkto ii papunktis netaikomi, jei iki 2022 m. vasario 26 d. tipo pažymėjimo (TC) arba riboto galiojimo TC turėtojas pateikia agentūrai tvirtinti visų pakeitimų ir remonto darbų sąrašą. 26.301. (R)TC turėtojų atitikties užtikrinimo planas a) Didelio lėktuvo su turbininiais varikliais, kuris sertifikuotas 1958 m. sausio 1 d. arba vėliau ir kurio tipo pažymėjimo (TC) išdavimo prašymas buvo pateiktas iki 2019 m. sausio 1 d., TC arba riboto galiojimo TC turėtojas: i) nustato nepertraukiamo konstrukcijos vientisumo atitikties užtikrinimo planą ir jame aprašo, kaip numato įrodyti atitiktį 26.302–26.309 dalyse išdėstytiems reikalavimams; ii) pateikia i papunktyje nurodytą nepertraukiamo konstrukcijos vientisumo atitikties užtikrinimo planą agentūrai iki 2021 m. gegužės 27 d., kad ši patvirtintų. b) 1 straipsnio 2 dalies c punkte nurodytas prašymo išduoti TC arba riboto galiojimo TC teikėjas: i) nustato nepertraukiamo konstrukcijos vientisumo atitikties užtikrinimo planą ir jame aprašo, kaip numato įrodyti atitiktį 26.303–26.306 dalyse išdėstytiems reikalavimams; ii) pateikia i papunktyje nurodytą nepertraukiamo konstrukcijos vientisumo atitikties užtikrinimo planą agentūrai iki 2021 m. gegužės 27 d. arba prieš išduodant pažymėjimą, jei tai įvyksta vėliau, kad ši patvirtintų. 26.302. Nuovargio ir atsparumo pažeidimams vertinimas a) Didelio lėktuvo su turbininiais varikliais, kuris 1958 m. sausio 1 d. arba vėliau sertifikuotas skraidinti 30 ar daugiau keleivių arba kurio krovumas yra 3 402 kg (7 500 svarų) ar didesnis ir kurio TC išdavimo prašymas buvo pateiktas iki 2019 m. sausio 1 d., TC arba riboto galiojimo TC turėtojas atlieka lėktuvo konstrukcijos nuovargio ir atsparumo pažeidimams vertinimą ir parengia DTI, kuri padėtų išvengti pražūtingų gedimų dėl nuovargio visą lėktuvo eksploatavimo laiką. b) Jei dokumentai, kuriuose aprašoma a punkte nurodyta DTI, dar nėra patvirtinti agentūros pagal Reglamento (ES) Nr. 748/2012 I priedą (21 dalį), TC arba riboto galiojimo TC turėtojas tuos dokumentus pateikia agentūrai iki 2023 m. vasario 26 d., kad ši patvirtintų. 26.303. Galiojimo riba a) Didelio lėktuvo su turbininiais varikliais, kurio didžiausia sertifikuota kilimo masė (MTOW) yra didesnė nei 34 019 kg (75 000 svarų) ir kuris sertifikuotas 1958 m. sausio 1 d. ar vėliau ir kurio tipo pažymėjimo (TC) išdavimo prašymas buvo pateiktas iki 2019 m. sausio 1 d., TC arba riboto galiojimo TC turėtojas: i) nustato galiojimo ribą (LOV) ir nurodo ją iš dalies pakeistame ALS; ii) identifikuoja esamus ir naujus techninės priežiūros veiksmus, nuo kurių priklauso LOV, parengia veiklos vykdytojams būtiną techninės priežiūros informaciją, kad šie galėtų įgyvendinti tuos techninės priežiūros veiksmus, ir pateikia tą techninės priežiūros veiksmams atlikti reikalingą informaciją agentūrai pagal privalomą su agentūra suderintą grafiką. Lėktuvo konstrukcijos konfigūracijos, kurias reikia įvertinti nustatant LOV, turi apimti visus modelio variantus ir jų išvestinius variantus, patvirtintus pagal TC iki 2021 m. vasario 26 d., ir visus tų lėktuvų konstrukcijos pakeitimus ir pakeistas konstrukcijos konfigūracijų dalis, kurių reikalaujama pagal tinkamumo skraidyti nurodymus, išduotus iki 2021 m. vasario 26 d. Nukrypstant nuo a punkto ii papunkčio, nereikalaujama, kad didelio lėktuvo su turbininiais varikliais tipo pažymėjimo (TC) arba riboto galiojimo TC turėtojas parengtų ir pateiktų agentūrai techninės priežiūros informaciją, reikalingą atlikti techninės priežiūros veiksmui, taikomam lėktuvo modeliui, kuris nebebus naudojamas po grafike nustatyto to techninės priežiūros veiksmui atlikti reikalingos techninės priežiūros informacijos pateikimo termino. Kad būtų galima pasinaudoti šia išimtimi, tipo pažymėjimo (TC) arba riboto galiojimo TC turėtojas turi informuoti agentūrą ne vėliau kaip to lėktuvo modelio eksploatavimo nutraukimo dieną. b) Tipo pažymėjimo (TC) arba riboto galiojimo TC turėtojas informaciją apie pagal a punktą nustatytą LOV ir tame punkte nurodytą ALS pakeitimą kartu su privalomu grafiku pateikia agentūrai, kad ši patvirtintų, iki i-iii papunkčiuose nustatytų terminų: i) 2022 m. rugpjūčio 26 d. – kritiškos nuovargiui konstrukcijos, į kurios sertifikavimo pagrindą neįtrauktas atsparumo pažeidimams vertinimas; ii) 2026 m. vasario 26 d. – lėktuvo konstrukcijos, kurios visos apimties nuovargio bandymas vykdomas šio pakeitimų reglamento taikymo pradžios dieną; iii) 2025 m. vasario 26 d. – visų kitų lėktuvų konstrukcijų. c) 1 straipsnio 2 dalies c punkte nurodytas didelio lėktuvo su turbininiais varikliais, kurio didžiausia kilimo masė (MTOW) yra didesnė nei 34 019 kg (75 000 svarų), prašymo išduoti TC arba riboto galiojimo TC teikėjas: i) nustato galiojimo ribą (LOV) ir nurodo ją ALS; ii) identifikuoja esamus ir naujus techninės priežiūros veiksmus, nuo kurių priklauso LOV, parengia veiklos vykdytojams būtiną techninės priežiūros informaciją, kad šie galėtų įgyvendinti tuos techninės priežiūros veiksmus, ir pateikia tą techninės priežiūros veiksmams atlikti reikalingą informaciją agentūrai pagal privalomą su agentūra suderintą grafiką. d) 1 straipsnio 2 dalies c punkte nurodytas prašymo išduoti tipo pažymėjimą (TC) arba riboto galiojimo TC teikėjas informaciją apie pagal c punktą nustatytą LOV ir tame punkte nurodytą ALS kartu su privalomu grafiku pateikia agentūrai, kad ši patvirtintų. e) D punkte nurodytiems įpareigojimams taikomi šie terminai: i) iki prašymo teikėjo plane nurodytos bandymų ir analizių užbaigimo datos, kurią patvirtino agentūra, – dėl visų lėktuvo konstrukcijų, kurioms būtinas naujas visos apimties nuovargio bandymas LOV nustatymui pagrįsti; ii) iki 2025 m. vasario 26 d. – visų kitų lėktuvų konstrukcijų. 26.304. Korozijos prevencijos ir kontrolės programa a) Didelio lėktuvo su turbininiais varikliais, kuris sertifikuotas 1958 m. sausio 1 d. arba vėliau ir kurio tipo pažymėjimo (TC) išdavimo prašymas buvo pateiktas iki 2019 m. sausio 1 d., TC arba riboto galiojimo TC turėtojas nustato bazinę korozijos prevencijos ir kontrolės programą (CPCP). b) Jei a punkte nurodytos bazinės CPCP agentūra dar nėra patvirtinusi pagal Reglamento (ES) Nr. 748/2012 1 priedo 21.A.3B dalies c punkto 1 papunktį arba ji nėra nurodyta agentūros patvirtintoje techninės priežiūros peržiūros valdybos ataskaitoje (MRBR), tipo pažymėjimo (TC) arba riboto galiojimo TC turėtojas pateikia CPCP agentūrai iki 2023 m. vasario 26 d., kad ši patvirtintų. c) 1 straipsnio 2 dalies c punkte nurodytas prašymo išduoti didelio lėktuvo su turbininiais varikliais TC arba riboto galiojimo TC teikėjas, prieš gaudamas TC, nustato bazinę korozijos prevencijos ir kontrolės programą (CPCP). 26.305. Nepertraukiamo konstrukcijos vientisumo užtikrinimo programos tinkamumas a) Didelio lėktuvo su turbininiais varikliais, kuris sertifikuotas 1958 m. sausio 1 d. arba vėliau ir kurio tipo pažymėjimo (TC) išdavimo prašymas buvo pateiktas iki 2019 m. sausio 1 d., TC arba riboto galiojimo TC turėtojas nustato ir įgyvendina procesą, kuris užtikrina, kad nepertraukiamo konstrukcijų vientisumo užtikrinimo programa išliktų aktuali visą lėktuvo eksploatavimo laiką, atsižvelgiant į eksploatavimo patirtį ir vykdomus skrydžius. b) Tipo pažymėjimo (TC) arba riboto galiojimo TC turėtojas a punkte nurodyto proceso aprašymą pateikia agentūrai iki 2023 m. vasario 26 d., kad ši patvirtintų. Agentūrai patvirtinus procesą, tipo pažymėjimo (TC) arba riboto galiojimo TC turėtojas jį įgyvendina per 6 mėnesius nuo patvirtinimo. c) 1 straipsnio 2 dalies c punkte nurodytas prašymo išduoti didelio lėktuvo su turbininiais varikliais TC arba riboto galiojimo TC teikėjas nustato ir įgyvendina procesą, kuris užtikrina, kad nepertraukiamo konstrukcijų vientisumo užtikrinimo programa išliktų aktuali visą lėktuvo eksploatavimo laiką, atsižvelgiant į eksploatavimo patirtį ir vykdomus skrydžius. Proceso aprašymą jis pateikia agentūrai iki 2023 m. vasario 26 d. arba prieš išduodant pažymėjimą, priklausomai nuo to, kuris iš šių terminų vėlesnis, kad ši jį patvirtintų, ir įgyvendina procesą per 6 mėnesius nuo agentūros patvirtinimo. 26.306. Kritiška nuovargiui bazinė konstrukcija a) Didelio lėktuvo su turbininiais varikliais, kuris 1958 m. sausio 1 d. arba vėliau sertifikuotas skraidinti 30 ar daugiau keleivių arba kurio krovumas yra 3 402 kg (7 500 svarų) ar didesnis ir kurio tipo pažymėjimo (TC) išdavimo prašymas buvo pateiktas iki 2019 m. sausio 1 d., TC arba riboto galiojimo TC turėtojas identifikuoja visų į TC arba riboto galiojimo TC įrašytų lėktuvo modelio variantų ir jų išvestinių variantų kritiškas nuovargiui bazines konstrukcijas (FCBS) ir sudaro jų sąrašą. b) Tipo pažymėjimo (TC) arba riboto galiojimo TC turėtojas a punkte nurodytą konstrukcijų sąrašą pateikia agentūrai iki 2021 m. rugpjūčio 26 d., kad ši patvirtintų. c) Kai agentūra patvirtina a punkte nurodytą sąrašą, tipo pažymėjimo (TC) arba riboto galiojimo TC turėtojas veiklos vykdytojams ir asmenims, kurie privalo laikytis 26.330 ir 26.370 dalių reikalavimų, užtikrina galimybę jį gauti. d) 1 straipsnio 2 dalies c punkte nurodytas prašymo išduoti didelio lėktuvo su turbininiais varikliais, kuris turi būti sertifikuotas skraidinti 30 ar daugiau keleivių arba kurio krovumas yra 3 402 kg (7 500 svarų) ar didesnis, TC arba riboto galiojimo TC teikėjas identifikuoja visų lėktuvo modelio variantų ir jų išvestinių variantų, įrašytų į TC arba riboto galiojimo TC, kritiškas nuovargiui bazines konstrukcijas (FCBS) ir sudaro jų sąrašą. Šių konstrukcijų sąrašą jis pateikia agentūrai iki 2021 m. rugpjūčio 26 d. arba prieš išduodant pažymėjimą, priklausomai nuo to, kuris iš šių terminų vėlesnis, kad ši patvirtintų. e) Kai agentūra patvirtina d punkte nurodytą sąrašą, 1 straipsnio 2 dalies c punkte nurodytas prašymo išduoti TC arba riboto galiojimo TC teikėjas veiklos vykdytojams ir asmenims, kurie privalo laikytis 26.370 dalies reikalavimų, užtikrina galimybę jį gauti. 26.307. Esamų kritiškos nuovargiui konstrukcijos pakeitimų atsparumo pažeidimams duomenys a) Didelio lėktuvo su turbininiais varikliais, kuris 1958 m. sausio 1 d. arba vėliau sertifikuotas skraidinti 30 ar daugiau keleivių arba kurio krovumas yra 3 402 kg (7 500 svarų) ar didesnis, tipo pažymėjimo (TC) arba riboto galiojimo TC turėtojas dėl pakeitimų ir kritiškų nuovargiui modifikuotų konstrukcijų (FCMS), esančių 2021 m. vasario 26 d., privalo: i) peržiūrėti esamus projekto pakeitimus (projekto modifikacijas) ir identifikuoti visus pakeitimus, darančius poveikį FCBS, identifikuotoms pagal 26.306 dalį; ii) identifikuoti visas su kiekvienu pagal a punkto i papunktį identifikuotu pakeitimu susijusias kritiškas nuovargiui modifikuotas konstrukcijas (FCMS); iii) atlikti kiekvieno pagal a punkto i papunktį identifikuoto pakeitimo atsparumo pažeidimams vertinimą ir nustatyti bei dokumentuoti susijusias atsparumo pažeidimams patikras. b) Tipo pažymėjimo (TC) arba riboto galiojimo TC turėtojas visų pagal a punkto ii papunktį identifikuotų kritiškų nuovargiui modifikuotų konstrukcijų (FCMS) sąrašą pateikia agentūrai iki 2022 m. vasario 26 d., kad ši patvirtintų. c) Tipo pažymėjimo (TC) arba riboto galiojimo TC turėtojas atsparumo pažeidimams duomenis, įskaitant DTI, parengtus per vertinimą, atliktą pagal a punkto iii papunktį, pateikia agentūrai iki 2022 m. rugpjūčio 26 d., kad ši patvirtintų. d) Kai agentūra patvirtina pagal b punktą pateiktą FCMS sąrašą, tipo pažymėjimo (TC) arba riboto galiojimo TC turėtojas veiklos vykdytojams ir asmenims, kurie privalo laikytis 26.330 ir 26.370 dalių reikalavimų, užtikrina galimybę jį gauti. 26.308. Esamo kritiškos nuovargiui konstrukcijos remonto atsparumo pažeidimams duomenys a) Didelio lėktuvo su turbininiais varikliais, kuris 1958 m. sausio 1 d. arba vėliau sertifikuotas skraidinti 30 ar daugiau keleivių arba kurio krovumas yra 3 402 kg (7 500 svarų) ar didesnis, tipo pažymėjimo (TC) arba riboto galiojimo TC turėtojas dėl paskelbtų pakeitimų, esančių 2021 m. vasario 26 d., privalo: i) peržiūrėti remonto duomenis ir identifikuoti kiekvieną duomenyse nurodytą remontą, darantį poveikį kritiškai nuovargiui bazinei konstrukcijai arba kritiškai nuovargiui modifikuotai konstrukcijai, identifikuotai pagal 26.306 dalies a punktą ir 26.307 dalies a punkto ii papunktį; ii) atlikti kiekvieno pagal a punkto i papunktį identifikuoto remonto atsparumo pažeidimams vertinimą, jei jis nebuvo atliktas anksčiau. b) Tipo pažymėjimo (TC) arba riboto galiojimo TC turėtojas atsparumo pažeidimams duomenis, įskaitant DTI, parengtus per vertinimą, atliktą pagal a punkto ii papunktį, pateikia agentūrai iki 2022 m. gegužės 26 d., kad ši patvirtintų, nebent jie pagal Reglamento (ES) Nr. 748/2012 I priedo (21 dalies) 21.A.435 dalies b punkto 2 papunktį jau patvirtinti iki 2022 m. rugpjūčio 26 d. 26.309. Remonto vertinimo gairės a) Didelio lėktuvo su turbininiais varikliais, kuris 1958 m. sausio 1 d. arba vėliau sertifikuotas skraidinti 30 ar daugiau keleivių arba kurio krovumas yra 3 402 kg (7 500 svarų) ar didesnis ir kurio tipo pažymėjimas (TC) arba riboto galiojimo TC buvo išduotas iki 2008 m. sausio 11 d., TC arba riboto galiojimo TC turėtojas parengia remonto vertinimo gaires (REG), kuriose nustato: i) susijusio lėktuvo apžiūrų vykdymo procesą, kuris užtikrina galimybę identifikuoti ir dokumentuoti kiekvieną atliktą remontą, darantį poveikį kritiškai nuovargiui konstrukcijai, identifikuotai pagal 26.306 dalies a punktą ir 26.307 dalies a punkto ii papunktį; ii) procesą, kuris veiklos vykdytojams užtikrina galimybę užsitikrinti pagal a punkto i papunktį identifikuoto remonto DTI; iii) įgyvendinimo tvarkaraštį, kuriame numatyti lėktuvo apžiūrų atlikimo, DTI užsitikrinimo ir įtraukimo į lėktuvo naudotojo techninės priežiūros programą terminai. b) Tipo pažymėjimo (TC) arba riboto galiojimo TC turėtojas pagal a punktą parengtas remonto vertinimo gaires pateikia agentūrai iki 2023 m. vasario 26 d., kad ši patvirtintų. 26.330. Esamų papildomų tipo pažymėjimų (STC), kitų esamų esminių pakeitimų ir esamo remonto, dėl kurio daromas poveikis tiems pakeitimams arba STC, atsparumo pažeidimams duomenys a) STC turėtojas, kurio STC yra išduotas iki 2021 m. vasario 26 d. dėl didelio lėktuvo, 1958 m. sausio 1 d. arba vėliau sertifikuoto skraidinti 30 ar daugiau keleivių arba kurio krova yra 3 402 kg (7 500 svarų) ar didesnė, esminio pakeitimo arba esminio pakeitimo, kuris laikomas patvirtintu pagal Reglamento (ES) Nr. 748/2012 4 straipsnį, padeda vežėjams, privalantiems laikytis 26.370 dalies a punkto ii papunkčio, spręsdamas tų pakeitimų ir su tais pakeitimais susijusio remonto neigiamo poveikio lėktuvo konstrukcijai klausimus ir laikosi 26.331–26.334 dalyse nustatytų reikalavimų. b) A punktas netaikomas esminiams pakeitimams ir remontams lėktuvo modelio, kuris pirmą kartą buvo sertifikuotas iki 2021 m. vasario 26 d., kai tas lėktuvo modelis atitinka bet kurią iš šių sąlygų: i) jis yra nurodytas 1 priedėlio A.1 lentelėje; ii) jis nebenaudojamas po 2021 m. vasario 26 d.; iii) jis nėra sertifikuotas vykdyti civilinės aviacijos skrydžius su kroviniu arba keleiviais; iv) yra išduotas jo riboto galiojimo TC ir jis buvo sertifikuotas pagal atsparumo pažeidimams reikalavimus su sąlyga, kad jis nenaudojamas viršijant 75 % jo projektinio eksploatavimo tikslo ir daugiausia naudojamas riboto galiojimo TC turėtojų kaip pagalbinė gamybos veiklos priemonė; v) jis yra sertifikuotas riboto galiojimo TC ir suprojektuotas visų pirma gaisrams gesinti. c) A punktas netaikomas esminiams pakeitimams ir remontams lėktuvo, kuris pirmą kartą buvo sertifikuotas iki 2021 m. vasario 26 d., kai pakeitimai arba remonto darbai nėra atlikti jokiame lėktuve, naudojamame 2022 m. rugpjūčio 26 d. d) B punkto ii–v papunkčiuose ir c punkte numatytos išimtys taikomos tik po to, kai pakeitimo patvirtinimo turėtojas iki 2022 m. vasario 26 d. pateikia agentūrai pakeitimų, darančių poveikį kritiškai nuovargiui bazinei konstrukcijai, sąrašą kartu su pagrindžiamąja informacija, kodėl kiekvienas pakeitimas buvo įtrauktas į sąrašą, kad ši jį patvirtintų. 26.331. STC turėtojų atitikties užtikrinimo planas Pakeitimo patvirtinimo turėtojas: a) nustato atitikties užtikrinimo planą, kuriame atsižvelgiama į 26.332–26.334 dalių reikalavimus; b) pateikia a punkte nurodytą atitikties užtikrinimo planą agentūrai iki 2021 m. rugpjūčio 25 d., kad ši patvirtintų. 26.332. Pakeitimų, darančių poveikį kritiškai nuovargiui konstrukcijai, identifikavimas a) Pakeitimo patvirtinimo turėtojas: i) peržiūri pakeitimus ir identifikuoja tuos, kurie daro poveikį kritiškai nuovargiui bazinei konstrukcijai; ii) identifikuoja visas su kiekvienu pagal a punkto i papunktį identifikuotu pakeitimu susijusias FCMS; iii) identifikuoja paskelbtus remontus, darančius poveikį kiekvienam pagal a punkto i papunktį identifikuotam pakeitimui. b) Pakeitimo patvirtinimo, išduoto 2003 m. rugsėjo 1 d. arba vėliau, turėtojas parengia pagal a punkto i ir ii papunkčius identifikuotų pakeitimų ir FCMS sąrašą ir pateikia jį agentūrai iki 2022 m. vasario 26 d., kad ši patvirtintų, ir, kai agentūra patvirtina, užtikrina asmenims ir veiklos vykdytojams, privalantiems laikytis 26.370 dalies b punkto ii papunkčio, galimybę jį gauti. c) Pakeitimo patvirtinimo, išduoto iki 2003 m. rugsėjo 1 d., turėtojas: i) parengia pagal a punkto i papunktį identifikuotų pakeitimų sąrašą ir pateikia jį agentūrai iki 2022 m. vasario 26 d., kad ši patvirtintų. ii) gavęs veiklos vykdytojo, privalančio dėl pakeitimo laikytis 26.370 dalies a punkto ii papunkčio, prašymą, identifikuoja visas su pakeitimu susijusias FCMS, parengia jų sąrašą ir pateikia šiuos duomenis agentūrai per 12 mėnesių nuo veiklos vykdytojo prašymo gavimo, kad ši patvirtintų; iii) kai duomenys, pateikti pagal c punkto i ir ii papunkčius, patvirtinami, asmenims ir veiklos vykdytojams, privalantiems laikytis 26.370 dalies b punkto ii papunkčio, užtikrina galimybę juos gauti. 26.333. 2003 m. rugsėjo 1 d. arba vėliau patvirtintų STC ir su tais STC susijusio remonto atsparumo pažeidimams duomenys a) Pakeitimo patvirtinimo, išduoto 2003 m. rugsėjo 1 d. arba vėliau, turėtojas: i) atlieka pagal 26.332 dalies a punkto i ir iii papunkčius identifikuotų pakeitimų ir paskelbtų remontų atsparumo pažeidimams vertinimą; ii) nustato ir dokumentuoja susijusią atsparumo pažeidimams patikrą, jei tai dar nebuvo padaryta. b) Pakeitimo patvirtinimo turėtojas atsparumo pažeidimams duomenis, parengtus per atsparumo pažeidimams vertinimą, atliktą pagal a punkto i papunktį, pateikia agentūrai iki 2023 m. vasario 26 d., kad ši patvirtintų, nebent jie jau patvirtinti pagal Reglamento (ES) Nr. 748/2012 I priedo (21 dalies) 21.B.111 dalį. c) Nukrypstant nuo b punkto, jei sertifikavimo pagrinde nebuvo pakeitimo atsparumo pažeidimams vertinimo reikalavimo, a punkte nurodytas pakeitimo patvirtinimo turėtojas atsparumo pažeidimams duomenis, parengtus per atsparumo pažeidimams vertinimą, atliktą pagal a punktą, pateikia agentūrai tvirtinti, laikydamasis šių terminų, priklausomai nuo to, kuris iš jų vėlesnis: i) prieš pradedant lėktuvą, kuriame įdiegtas tas pakeitimas, naudoti pagal Reglamento (ES) Nr. 965/2012 (*) IV priedą (CAT dalį) arba ii) iki 2023 m. vasario 26 d. 26.334. Iki 2003 m. rugsėjo 1 d. patvirtintų STC, kitų pakeitimų ir su tais pakeitimais susijusio remonto atsparumo pažeidimams duomenys a) Pakeitimo patvirtinimo, išduoto iki 2003 m. rugsėjo 1 d., turėtojas: i) atlieka pagal 26.332 dalies a punkto i ir ii papunkčius identifikuotų pakeitimų ir paskelbtų remontų atsparumo pažeidimams vertinimą; ii) nustato ir dokumentuoja susijusią atsparumo pažeidimams patikrą, jei tai dar nebuvo padaryta. b) Pakeitimo patvirtinimo turėtojas atsparumo pažeidimams duomenis, parengtus per atsparumo pažeidimams vertinimą, atliktą pagal a punkto i papunktį, pateikia agentūrai tvirtinti, laikydamasis šių terminų, priklausomai nuo to, kuris iš jų vėlesnis: i) prieš pradedant lėktuvą, kuriame įdiegtas tas pakeitimas, naudoti pagal Reglamento (ES) Nr. 965/2012 IV priedą (CAT dalį) arba ii) iki 2023 m. vasario 26 d. 26.370. Orlaivių nepertraukiamojo tinkamumo skraidyti užduotys ir techninės priežiūros programa a) Didelių lėktuvų su turbininiais varikliais, sertifikuotų 1958 m. sausio 1 d. arba vėliau, naudotojai arba savininkai užtikrina senstančių lėktuvų konstrukcijų nepertraukiamąjį tinkamumą skraidyti, parengdami orlaivio techninės priežiūros programą, nurodytą Komisijos reglamento (ES) Nr. 1321/2014 (**) I priedo (M dalies) M.A.302 dalyje, apimančią: i) patvirtintą lėktuvų, kurie sertifikuoti skraidinti 30 ar daugiau keleivių arba kurių krovumas yra didesnis kaip 3 402 kg (7 500 svarų), atsparumu pažeidimams grindžiamą patikros programą; ii) neigiamo poveikio, kurį remontas ir modifikavimas gali turėti lėktuvų, naudojamų pagal Reglamento (ES) Nr. 965/2012 IV priedą (CAT dalį), kurie sertifikuoti skraidinti 30 ar daugiau keleivių arba kurių krovumas yra didesnis kaip 3 402 kg (7 500 svarų), kritiškai nuovargiui konstrukcijai ir a punkto i papunktyje nurodytoms patikroms, sprendimo priemones; iii) patvirtintą lėktuvų, kurių sertifikuota didžiausia kilimo masė (MTOW) yra didesnė nei 34 019 kg (75 000 svarų), LOV; iv) CPCP. b) A punkte nurodytiems įpareigojimams taikomi šie terminai: i) orlaivio techninės priežiūros programa peržiūrima atsižvelgiant į a punkto i, ii ir iv papunkčių reikalavimus iki 2024 m. vasario 26 d. arba prieš pradedant naudoti lėktuvą, priklausomai nuo to, kuris iš šių terminų yra vėlesnis; ii) orlaivio techninės priežiūros programa peržiūrima atsižvelgiant į a punkto iii papunkčio reikalavimus iki 2021 m. rugpjūčio 26 d. arba per 6 mėnesius po LOV paskelbimo, arba prieš pradedant naudoti lėktuvą, priklausomai nuo to, kuris iš šių terminų yra vėlesnis. c) Lėktuvo modeliui, kuris pirmą kartą sertifikuotas iki 2021 m. vasario 26 d. ir: i) kuris nebenaudojamas po 2024 m. vasario 26 d., a punkto i, ii ir iv papunkčiai netaikomi; ii) kuris nebenaudojamas po 2021 m. rugpjūčio 26 d., a punkto iii papunktis netaikomas; iii) kurio riboto galiojimo TC yra išduotas iki 2021 m. vasario 26 d. pagal atsparumo pažeidimams reikalavimus su sąlyga, kad jis nenaudojamas viršijant 75 % jo projektinio eksploatavimo tikslo ir daugiausia naudojamas patvirtinimo turėtojų kaip pagalbinė gamybos veiklos priemonė, a punkto i, ii ir iv papunkčiai netaikomi. d) Lėktuvo modeliui, kurio riboto galiojimo tipo pažymėjimas yra išduotas iki 2021 m. vasario 26 d. ir kurio pagrindinė paskirtis yra gaisrų gesinimas, a punkto i ir ii papunkčiai netaikomi. (*) 2012 m. spalio 5 d. Reglamentas (ES) Nr. 965/2012, kuriuo pagal Europos Parlamento ir Tarybos reglamentą (EB) Nr. 216/2008 nustatomi su orlaivių naudojimu skrydžiams susiję techniniai reikalavimai ir administracinės procedūros (OL L 296, 2012 10 25, p. 1)." (**) 2014 m. lapkričio 26 d. Komisijos reglamentas (ES) Nr. 1321/2014 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo (OL L 362, 2014 12 17, p. 1).“;"